16/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de febreiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Oza-Cesuras (expediente IN407A 2013/129-1)

Resolución do 3 de febreiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Oza-Cesuras (expediente IN407A 2013/129-1). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Nún. Expte.: IN407A 2013/129-1. Solicitante: Unión Distribuidores de Electricidad, S. A. (UDESA). Domicilio social: rúa José Ángel Valente, 17-local 62 15706 Santiago de Compostela. Denominación: anexo 1 do proxecto de mellora LMT San Antón-Bazaqueira (Filgueira de Traba-Cesuras). Situación: Concello de Oza - Cesuras Características técnicas modificadas: Pasos aéreo soterrados MT: Tensión nominal: 20 KV Tensión de servicio: 15 KV Tipo: dous pasos aéreos-soterrados a realizar no apoio n.º 20 Proxectado de tipo HVH-15/2.500 que sustitúe ó existente de tipo HV-12/1.000 da L. M. T. San Antón-Bazaqueira LMT soterrada a CS San Antón Inicio liña: Paso aéreo a soterrado a realizar no apoio n.º 20 proxectado de tipo HVH-15/2.500 que substitúe o existente de tipo HV-12/1.000 da L. M. T. San Antón-Bazaqueira. Final liña: Paso de soterrado a aéreo a realizar no apoio n.º 20 proxectado de tipo HVH-15/2.500 que sustitúe ó existente de tipo HV-12/1.000 da L. M. T. San Antón-Bazaqueira, despois de realizar entrada e saída no CS San Antón proxectado. Lonxitude: 40 metros Conductor: RHZ1-20L-12/20 KV 3(1X240 Al) Tensión nominal: 20 kV Tensión de servicio: 15 kV Centro de seccionamento San Antón. Tipo: Centro de seccionamento en caseta de obra civil Aparamenta do centro: cela de remonte por cable e cela de liña. Esquema do centro: Cela de remonte por cable e cela de liña. Tensión nominal: 20 kV. Tensión de servicio: 15 kV. Cumpridos os trámites ordenados na Lei 54/1997, do 27 de novembro do sector eléctrico (de acordo co establecido na disposición transitoria segunda da vixente Lei 24/2013, do 26 de decembro, do sector eléctrico), no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Conceder a autorización administrativa previa e de construción da dita instalación, cuxas características se axustarán en todas as súas partes ás que figuran no proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 3 de febreiro de 2015. O xefe territorial Isidoro Martínez Arca